Enric Yzaguirre Basterretxe

Enric de Yzaguirre Basterretxe (Ziburu, Lapurdi, 1849 - Reus, 1922) euskal jatorrizko industrialari katalana izan zen. Besteak beste, Yzaguirre bermuta sortu zuen. 

 Biografia 
Zumarragako gune karlista bateko familia liberal batekoa zen. Gurasoek Ipar Euskal Herrira ihes egin behar izan zuten Lehen Karlistaldian. Baionan eta Donibane Lohizunen ikasi zuen; ondoren, Ingalaterrara joan zen ikastera, eta, ondoren, Bartzelonara iritsi zen. Han bere bi anaia bizi ziren, eta orduan Kataluniako bigarren hiria zen Reusen kokatzea aholkatu zioten. Han hasi zen olioaren eta ardoaren negozioan bi bazkiderekin, baina 1884an bakarrik geratu zen, eta ardoari bakarrik ekin zion. Reuseko emakume batekin ezkondu zen, Ferrer Pratdesabatarren familiakoa. Bere bermut, Yzaguirre izenarekin, eta ardoak laster ospetsu egin ziren Katalunian eta Europan, hainbat sari eskuratuz.Tricaz, Enric. Homes i dones pels carrers de Reus. Valls: Cossetània, 2010, 44.or. ISBN 9788497916929.

Ardo Esportatzaileen Sindikatuko presidentea eta Reuseko Merkataritza Ganberako presidenteordea izan zen. Kataluniako bizitza politikoan aktiboki parte hartu zuen, Reusko Foment Nacionalista Republicà alderdiari lagunduz.Arnavat, Albert [et al.]. "Reus sota la Restauració borbònica (1874-1923)". Història general de Reus. Reus: l'Ajuntament, 2003. III. liburuki, 341.or. ISBN 8489688206 Reus hiriko belodromoetako bat sortu zuen. Besteak beste, Reuseko Espainiako Bankuaren administratzailea izan zen. San Joseko Langile Patronatuko buru izan zen, bestetik.https://arxiu.centrelectura.cat/index.php/yzaguirre-basterretxe-enric Euskara, katalana, gaztelania, frantsesa eta ingelesa ederki hitz egiten zituen.

 Bibliografia 
 Maria Clara de Yzaguirre Pabolleta. Història de la família de Yzaguirre 1523-2011. Bartzelona: Líniazero, 2011. 346 or.

 Erreferentziak 

 Ikus, gainera 
 Yzaguirre

 Kanpo estekak 

Kategoria:Ziburutarrak
Kategoria:Euskal Herriko enpresaburuak
Kategoria:Kataluniako enpresaburuak
Kategoria:Reusen hildakoak